stanford-oval/wikipedia huggingface dataset:
קורט וסטרגארד
ניסיונות הרצח והתגובה הדנית והגלובלית > ניסיונות נוספים

ב-2009, שנה לאחר הניסיון הראשון סוכל עוד ניסיון רצח, ונעצרו שני תושבי שיקגו בחשד שתכננו להתנקש בחייו של וסטרגארד ולפגוע בעיתונו.
ב-2 בינואר 2010 סוכל ניסיון מוסלמי נוסף, שלישי, לרצוח את וסטרגארד. מחבל סומלי בשם מוחמד גלי, איש ארגון "אל שבאב", המקורב לאל-קאעידה ניפץ את דלת הזכוכית בכניסה לביתו בעיר אורוס שבדנמרק, וחדר פנימה כשהוא חמוש בגרזן ובסכין וצועק לדברי וסטרגארד, "נקמה" ו"דם". וסטרגארד ונכדתו בת החמש, ששהתה אותה עת עמו בבית, הצליחו להסתגר בחדר מוגן ומשם הזעיקו את המשטרה. אנשיה, המוצבים דרך קבע ליד ביתו של הקריקטוריסט מאז ניסיון הרצח הראשון הגיעו מיידית למקום, ירו במחבל, פצעו אותו ביד וברגל ועצרו אותו. הוא נשפט בתחילת 2011 לתשע שנות מאסר וביהמ"ש העליון של דנמרק החמיר את עונשו ביוני 2011 לעשר שנים, אשר בסיומן יגורש מדנמרק. בניגוד לניסיון ההתנקשות הקודם בווסטרגארד, הפעם שמרו אמצעי התקשורת על כיסוי מצומצם ככל האפשר לאירוע עצמו ולא פרסמו שוב את הקריקטורה שצייר וסטרגארד או את קריקטורות מוחמד בכלל, מתוך כוונה למנוע את הישנות אירועי 2006 ו-2008.
ביולי 2010 סוכל ניסיון התנקשות רביעי בחיי וסטרגארד. משטרת נורווגיה עצרה שלושה מוסלמים - סיני, כורדי ואזרח נורווגי, חברי אל-קאעידה, בחשד שתכננו לרצוח את וסטרגארד ולשים פצצה במשרדי עיתונו. השלושה נשפטו, הורשעו, ואחרי ערעור לבית המשפט הנורווגי לערעורים נידון מנהיגם, סיני - מוסלמי אויגורי בשם מיקאל דאוד, לשמונה שנות מאסר, שותפו הכורדי שאוואן סאדק סעיד בוז'אק נידון לשלוש שנים והאזרח הנורווגי דייוויד יקובסן (שם שלקח לעצמו עם התאזרחותו בנורווגיה), שרק סייע להם בלא לדעת את מטרתם, ושיתף פעולה עם המשטרה לאחר מכן, נידון לארבעה חודשי מאסר.
ב-5 במרץ 2013, שני אנשים "בעלי חזות מזרח תיכונית", נושאים עימם מחבטי בייסבול ומה שנראה כאקדח, ירדו ממכוניתם, שהסתבר בהמשך שנשאה מספר מזויף, ואיימו על חייו של בעל גלריית אמנות דני, שהציג בגלריה שלו בארהוס, דנמרק, את קריקטורת מוחמד של וסטרגארד. האתר הנורווגי HRS שהביא את הידיעה, צינזר את עצמו, כשהציג בצד הכתבה את הקריקטורה של וסטרגארד, כשדמות מוחמד מכוסה בחלקה, כך שלא רואים את הפצצה שבטורבן.
פרסים שקיבל

וסטרגארד קיבל את "פרס סאפפו", שמחלקת אגודת העיתונות החופשית (דנמרק) (Trykkefrihedsselskabet), לעיתונאי המשלב מצוינות בעבודתו עם אומץ לב וסירוב להתפשר. ב-2010 קיבל וסטרגארד מידי קנצלרית גרמניה אנגלה מרקל את "פרס התקשורת" (M100 - Medienpreis), בגין תרומתו לחופש הבעת הדעה.
הקנצלרית מרקל, שהייתה הנואמת העיקרית בטקס מתן הפרס אמרה בין השאר כי "האיש בו בחרתם השנה לחתן הפרס, הקריקטוריסט הדני קורט וסטרגארד, קשור באופן הדוק לחופש הבעת הדעה וחופש העיתונות. השאלה העקרונית שעמדה במרכז מחלוקת הקריקטורות הייתה האם מותר או אסור לפרסם בחברה המערבית, בעלת הערכים המערביים את האיור שלו, בין אם אנחנו חושבים שמדובר בקריקטורה טובה, מועילה, והכרחית ובין אם לא. האם מותר לו לפרסמה? כן, מותר לו. הוא אחד מתוך הרבה קריקטוריסטים באירופה ואירופה היא מקום בו קריקטוריסט רשאי לצייר קריקטורות מעין אלה".
וסטרגארד נפטר בקופנהגן ב-14 ביולי 2021.
ראו גם

לארס הדהגור
שבאנה רחמאן
חרט וילדרס
הערות שוליים

↑  "Terrorists Miss Out on 11 Million Dollars"‏, 19 בנובמבר 2012
↑  דנמרק: פורסמה מחדש קריקטורה של מוחמד, באתר וואלה, 13 בפברואר 2008
↑  מעריב, 12 בפברואר 2008, באתר nrg
↑  "יילנדס פוסטן", 12 בפברואר 2008
↑  וול סטריט ג'ורנל, 15 בפברואר 2008
↑  "כף רגל דנית לא תדרוך בסודן", באתר וואלה, 27 בפברואר 2008
↑  ניו יורק טיימס, 20 במרץ 2008
↑  ניו יורק טיימס, 26 בפברואר 2010
↑  אסף כרמל, "ידיעות" מתנצל לפני קוראים מוסלמים על פרסום קריקטורה של מוחמד, באתר הארץ, 25 בפברואר 2008
↑  5 שנים אחרי: הזעם על הקריקטורות לא שוכך, באתר וואלה, 2 בינואר 2010
↑  "צופר", 2 בינואר 2010
↑  "כלכליסט", 12 בינואר 2010
↑   Norway convicts two men over al-Qaeda plot on Danish newspaper, The Telegraph, 30 January 2012
↑  "אפטנבלאדט" (נורווגית), 15 באוקטובר 2012
↑  מרץ 2013 - HRS, בנורווגית
↑  "Open Season on a Danish Gallery Owner", התרגום לאנגלית, יחד עם התמונה הבלתי מצונזרת
↑  שטרן, 8 בספטמבר 2010
↑  באתר הפרס
↑  Germany's Chancellor Merkel Awards Anti-Muslim Danish Cartoonist, Condemns Qur'an Burning, ספטמבר 2010
| --- | --- |
בקרת זהויות :  GND: 143506285  ISNI: 0000 0001 1514 3029  KulturNav: 2e1b8cab-a0e4-45c5-8754-3b723e2a1023  LCCN: no2015130806  RKD: 350304  SUDOC: 148731155  VIAF: 141145969922832250107   WorldCat (עם VIAF): 141145969922832250107
רואל (זמר)

| --- | --- |

 לידה:  29 באוקטובר 2002 (בן 22) איזלוורת', הממלכה המאוחדת 
 שם לידה:  Ruel Vincent Van Dijk
 מוקד פעילות:  אוסטרליה 
 תקופת הפעילות:  מ-2017 
 מקום לימודים:  SCECGS Redlands 
 סוגה:  מוזיקת פופ, מוזיקת נשמה 
 שפה מועדפת:  אנגלית 
 חברת תקליטים:  RCA רקורדס 
 https://www.oneruel.com
 פרופיל ב-IMDb
 
רואל וינסנט ואן דייק (באנגלית: Ruel Vincent van Dijk), המוכר גם בשם רואל (Ruel), הוא זמר וכותב שירים אוסטרלי יליד אנגליה מסידני, הידוע בעיקר בזכות הסינגלים שלו "Don't Tell Me", "Younger" ו-"Painkiller". בטקס פרסי המוזיקה של ARIA משנת 2018 הוא זכה בפרס "האמן פורץ הדרך" עבור הסינגל שלו "Dazed & Confused".
ראשית חייו

רואל נולד ב-29 באוקטובר 2002 באיזלוורת', לונדון, לאם ממוצא בריטי, קייט ואן דייק, ואב ניו זילנדי ויליד הולנד, ראלף ואן דייק. אביו הוא מייסד של סוכנות פרסום אוסטרלית בשם אירדראם. משפחתו עברה לסידני, אוסטרליה בשנת 2006.
קריירת מוזיקה > 2015–2017: שנים ראשונות

בשנת 2015 אביו של רואל שלח דמו שלו של השיר "Let It Go" של ג'יימס ביי למפיק הזוכה בפרס גראמי M-Phazes שאמר, "יצאתי מדעתי כששמעתי את קולו!"
באפריל 2017 הוציא רואל את סינגל הבכורה שלו "Golden Years" עם M-Phazes. ביוני ערך רואל את הופעת הבכורה ברדיו בשידור חי בהופעה של "Weathered" של ג'ק גאראט בסרט משולש J 's Like a Version. בגיל 14 הוא המופיע הצעיר ביותר אי פעם להופיע שם. הסרטון אסף כחצי מיליון צפיות בווידאו בפחות מ־48 שעות.
ביולי 2017, הוציא רואל את "Don't Tell Me", שהגיע למקום מספר 86 במצעד המוזיקה האוסטרלי ה-ARIA. מאוחר יותר בספטמבר השמיע אלטון ג'ון את "Don't Tell Me" ברדיו BBC 1, והעניק לרואל שבחים רבים. הרצועה הוצגה גם ב-21 השירים של סלבמיקס של בני פחות מ-21 בשנת 2018.
בנובמבר הצטרף רואל לחאליד בסיבוב ההופעות האמריקני שלו באוסטרליה ובניו זילנד. בהמשך אותו חודש חתם רואל עם תקליטי RCA חוזה בינלאומי. בחודש דצמבר הוציא טום ת'ום שער של "Human" של Rag'n'Bone Man בהשתתפות רואל על שירה.
דיסקוגרפיה

| Title | EP details | Peak chart positions> AUS   | Peak chart positions> NZ   |
| --- | --- | --- | --- |
| Ready |  Released: 15 June 2018  Formats: Digital download, streaming  Label: RCA, Sony Music Australia | 76 | — |
| Free Time |  Released: 13 September 2019  Formats: Digital download, streaming  Label: RCA, Sony Music Australia | 3   | 18 |
דיסקוגרפיה > רמיקס EPs

| Title | EP details |
| --- | --- |
Don't Tell Me (Deluxe Edition):  Released: 19 April 2018  Label: RCA, Sony Music Australia  Formats: Digital download, streaming
Painkiller (Remix Pack):  Released: 12 June 2020  Formats: Digital download, streaming  Label: RCA, Sony Music Australia
דיסקוגרפיה > סינגלים > כסולן ראשי

| Title | Year | Peak chart positions> AUS   | Peak chart positions> NZ Heat. | Peak chart positions> NZ Hot | Certifications | Album |
| --- | --- | --- | --- | --- | --- | --- |
| "Golden Years"  (with M-Phazes) | 2017 | — | — | — |  | Non-album single |
| "Don't Tell Me" | 2017 | 86 | — | — |  ARIA: Gold | Ready |
| "Dazed &amp; Confused" | 2018 | 53 | 7 | — |  ARIA: Platinum | Ready |
| "Younger" | 2018 | 76 | — | — |  ARIA: Platinum | Ready |
| "Not Thinkin' Bout You"  (solo or remix featuring GoldLink) | 2018 | — | — | — |  | Ready |
| "Say"  (acoustic version featuring Jake Meadows) | 2019 | — | — | — |  | Ready |
| "Painkiller"  (solo or featuring Denzel Curry) | 2019 | 35 | — | 6 |  ARIA: Platinum | Free Time[upper-alpha 2] |
| "Face to Face" | 2019 | 73 | — | 8 |  | Free Time[upper-alpha 2] |
| "Real Thing" | 2019 | 73 | — | 18 |  | Free Time[upper-alpha 2] |
| "Down for You"   (with Cosmo's Midnight) | 2020 | — | — | — |  | תבנית:TBA |
| "Empty Love"  (with Gracey) | 2020 | — | — | — |  | תבנית:TBA |
דיסקוגרפיה > סרטוני מוזיקה

| Title | Year | Director(s) |
| --- | --- | --- |
| "Human"  (Tom Thum featuring Ruel) | 2017 | Tom Wilson |
| "Golden Years" | 2018 | Marcus Flack |
| "Don't Tell Me" | 2018 | — |
| "Dazed & Confused" | 2018 | Grey Ghost |
| "Younger" | 2018 | Grey Ghost |
| "Not Thinkin' 'Bout You" | 2018 | Grey Ghost |
| "Painkiller" | 2019 | Grey Ghost |
| "Flames"  (SG Lewis featuring Ruel) | 2019 | Grey Ghost |
| "Face to Face" | 2019 | Grey Ghost |
| "Real Thing" | 2019 | Grey Ghost |
| "Down for You"  (with Cosmo's Midnight) | 2020 |  |
| "Empty Love"  (with Gracey) | 2020 |  |
סבב הופעות

Dazed & Confused (2018)
Ready EP Launch Tour (2018)
Ready Tour Asia (2019)
Painkiller Tour (2019)
Free Time World Tour (2019)
סבב הופעות > חימום בהופעות

Gallant - סיור באולוגי (2017)
חאליד - סיור נוער אמריקאי (2017–2018)
שון מנדס - Shawn Mendes: The Tour (2019)
ביאורים

↑  Ready did not enter the NZ Top 40 Albums Chart, but peaked at number 3 on the Heatseeker Albums Chart.
ג'ניס רביבו

| --- | --- |

 לידה:  31 בינואר 1950 ברוקליין, ארצות הברית 
 פטירה:  11 במרץ 2015 (בגיל 65) בוסטון, ארצות הברית 
 שם לידה:  Janice Rose Silverman 
 מדינה:  ישראל 
 מקום קבורה:  גדרה 
 מקום לימודים:  היברו קולג' 
 שפות היצירה:  עברית 
 סוגה:  שירה 
 מספר צאצאים:  2 
 
ג'ניס רביבו (31 בינואר 1950 – 11 במרץ 2015) הייתה משוררת ומתרגמת ישראלית.
ביוגרפיה

ג'ניס רוז סילברמן נולדה בברוקליין מסצ'וסטס, סמוך לבוסטון, להנרי סילברמן ולאיב לבית שיפמן במשפחה בת שתי בנות.
בגיל 21 הגיעה לישראל ולמדה עברית באולפן בקיבוץ בעמק הירדן.
שירה הראשון, שכתבה בעברית, פורסם ב-1984 במוסף לספרות "משא" של עיתון דבר, בהמלצתו של המשורר חיים גורי, שגילה אותה לראשונה.
רביבו עלתה לישראל ב-1987 והשתקעה ברחובות.
אוסף שיריה הראשון "זרה", בעריכת המשורר נתן יונתן, הופיע בשנת 1997.
היא סיימה סדנת כתיבה בת שנתיים בבית אריאלה בתל אביב.
היא למדה בלשנות וספרות עברית במכללה העברית בבוסטון (Hebrew College), בין השאר כתלמידתה של גילה רמרז-ראוך. בנוסף למדה באוניברסיטת מסצ'וסטס ובאוניברסיטת ברונסוויק בקנדה.
סיימה תארים ראשון (2006) ושני (2008) בלימודי יהדות בדגש על בלשנות וספרות עברית ב"היברו קולג'" בבוסטון.
מאז פרסמה בבמות רבות, בהן ידיעות אחרונות, מעריב, מאזנים, עתון 77 ואחרות. שיריה, שכתבה באנגלית, מתפרסמים בבמות רבות בארצות הברית. שירה נבחר כמועמד לפרס "פושקארט" לשנת 2012.
כמה משיריה הולחנו, ובהם: שיר שעלה לרשימת שיפוט מהיר ברשת ג' ביולי 2009, "הזמן אוזל", שמילותיו לקוחות מתוך שירה "ועוד ידך". (לחן: גידי קורן, ביצוע: להקת האחים והאחיות.) ב-9 במאי 2009 הועלתה בקרנגי הול האופרה "Here Comes Messiah!", בה כתבה את הליברית יחד עם המלחין מתי קובלר.
רביבו שימשה כמנהלת בכירה במכון לקידום העברית של מידלברי קולג' שבמדינת ורמונט.
ג'ניס רביבו נפטרה ממחלת הסרטן בבוסטון. נטמנה בבית העלמין בגדרה והותירה אחריה בן ובת.
ספריה

זרה (ספרית פועלים, 1997)
תרגילי חיסור (גוונים, 2000)
אחרי העזריאלי לפני הקריה (כרמל, 2004) ISBN 9654074605
Within the Song to Live: Selected Poems by Natan Yonatan, Translator: Janice Silverman Rebibo, Gefen Jerusalem NY, 2005 (לחיות בתוך השיר, שירי נתן יונתן, מהדורה דו-לשונית, גפן, 2005). ISBN 9652293458, ISBN 9789652293459
זרה בציון: שירים 2006-1984 (גוונים, 2007, ראה אור בסיוע קרן עמו"ס ליד לשכת נשיא המדינה, מועצת הפיס לתרבות ולאמנות ופרס שטיינר לספרות עברית, המכללה העברית, ניוטון, מסצ'וסטס, ארצות הברית) ISBN 965411898X
Grandma's String of Pearls (from the Hebrew by Ofra Stanger), translator Janice Silverman Rebibo, illustrations Shlomi Nahmani, Gvanim Tel Aviv, August 2009. ISBN 978-965-534-097-6
עריכת ספרים ב-2012: Sock Dragon ISBN 9781477611395 ;From Start-up to Smart-up
Janice Silverman Rebibo (2013), My Beautiful Ballooning Heart, USA: Coolidge Corner Publishing, ISBN 978-0615839325, 0615839320
Janice Silverman Rebibo (2014), How Many Edens, USA: Coolidge Corner Publishing, ISBN 978-0615914770, 0615914772
הערות שוליים

↑  http://www.muddyriverpoetryreview.com/Spring%2012/Janice%20Silverman%20Rebibo.pdf
↑  "הזמן אוזל" http://www.youtube.com/watch?v=116ywOHgOjk סולנית סוזי מילר, מתוך הדיוידי "אם זר קוצים: האחים והאחיות בהופעה חיה בצוותא", NMC יולי 2009. http://www.bros-and-sis.com/dvd_imzerkotsim.shtml
↑  Here Comes Messiah!, מונודרמה לתזמורת וקול סופרן (תהילה ניני גולדשטיין), מוזיקה: מתי קובלר, ליברית: ג'ניס סילברמן רביבו ומתי קובלר. http://delbourg-delphis.com/2009/05/artists-entrepreneurs-the-osvaldo-golijov-and-dawn-upshaw-young-artists-concert/
↑  Matti Kovler's Here Comes Messiah! | Carnegie Hall
↑  Sock Dragon by Gideon Koren, Barnes & Noble
↑  From Start-up to Smart-up - the book is out!, Shirat Enterprises Ltd
| --- | --- |
בקרת זהויות :  NLI: 987007297377305171  BnF: cb15515026t (data)  ISNI: 0000 0001 0796 8258  LCCN: nr97018523  VIAF: 7694045   WorldCat (עם VIAF): 7694045
השרה כפויה

השרה כפויה או תמרוץ השרה היא תהליך המתבצע בתרנגולות בתעשיית הביצים במטרה להאיץ תהליכים הורמונליים בגופן על־מנת להביא לסיום מחזור הטלה אחד ולפתיחת מחזור הטלה חדש, בו יטילו ביצים גדולות ואיכותיות יותר. התהליך כרוך בין היתר בהרעבה וגרימת עקה לתרנגולות, במטרה לתמרץ את השרת הנוצות הנהוגה אצל תרנגולות בטבע עם בוא הסתיו.
רקע

בטבע נוהגות תרנגולות להשיר את נוצותיהן הישנות בעונת הסתיו ולגדל נוצות חדשות. לתהליך זה נלווה ירידה חדה בתטולת הביצים, עד כדי הפסקה מוחלטת. ניתן לתמרץ תרנגולות להשיר את נוצותיהן על ידי חיקוי הגורמים הטבעיים המאותתים לה להשיר את נוצותיה: התקצרות משך אור היום וירידה בזמינות המזון. בעבר, כשתרנגולות חיו בחצרות ולא בכלובי סוללה, הן נהגו להשיר נוצותיהן בסתיו ולמעט בהטלת ביצים. המחסור העונתי בביצים היה מוביל לעליית מחירים, כך שחוואים השתדלו לטפח את תרנגולותיהן בסתיו בתקווה להאריך את משך ההטלה ולהנות ממחירי הביצים הגבוהים. עם המעבר לכלובי סוללה נוצרה בעיה הפוכה: כתוצאה מזמינות המזון התמידית והתאורה הקבועה נמנעו התרנגולות המטילות מהשרת נוצותיהן. בהיעדר השרה מפחיתות התרנגולות, המתחילות להטיל ביצים על בסיס יומי מגיל 16-20 שבועות, את קצב התטולה ואת איכות הביצים בהדרגה מגיל 25 שבועות ואילך. אף כי תוחלת החיים של תרנגול הבית עולה על שש שנים, בהיעדר השרה טבעית, הופכת החזקת הלהקה לבלתי כלכלית בגיל 72 שבועות לערך. ערך זה תלוי בעלויות הגידול המשתנות ממדינה למדינה. משעה שהחזקת הלהקה מפסיקה להיות כלכלית, ניתן לשלוח אותה לשחיטה, או לתמרץ את הלהקה להשיר את נוצותיה במטרה לעודד מחזור שני של הטלת ביצים. בלולים מסוימים נהוג לחזור על תמרוץ ההשרה כעבור כשנה, בהגיע התרנגולות לגיל כ-121 שבועות.
הליך ההשרה

השיטה המקובלת לתמרוץ השרה היא מניעת מזון מהתרנגולות במשך כעשרה ימים עד שבועיים, במקביל להפחתת התאורה בלולים. לעיתים בנוסף למניעת מזון מונעים מהתרנגולות גם מים למשך מספר ימים.[דרוש מקור] המזון מוחזר באופן הדרגתי לאורך כשבועיים נוספים. כתוצאה משינויים סביבתיים אלו התרנגולות משירות את נוצותיהן ומתחילות בגידול שכבת נוצות חדשה, והטלת הביצים שלהן נפסקת לתקופה של כחודש וחצי עד חודשיים. לאחר תקופה זו יחזרו להטיל בקצב נמוך מזה אליו הגיעו במחזור ההטלה הראשון, אולם איכות הביצים תשתפר.
ביקורת

שיטה זו ספגה ביקורת מצד ארגונים להגנת בעלי־חיים, הן מחמת הרעבת התרנגולות, והן מחמת נזקים עקיפים העלולים להגרם לתרנגולות כתוצאה מהתהליך, כגון עליה בשיעור מקרי שברים בעצמות, פגיעה במערכת החיסון או עליה ברמות התוקפנות.
בארצות הברית, בה נפוץ השימוש בתמרוץ השרה, מנהלים מספר ארגונים למען בעלי־חיים מאבק ממושך למניעתה. במספר מדינות הוגשו הצעות חוק המבקשות לאסור על ביצועה, אך לא התקבלו. עם זאת, השימוש בלחץ צרכני הביא מספר משווקי ביצים (ביניהם גם מקדונלד'ס וברגר קינג) להתחייב שלא למכור ביצים ממשקים בהם מרעיבים תרנגולות. גם ארגון הווטרינרים האמריקאי, אשר בעבר תמך בהשרה באמצעות מניעת מזון, שינה את עמדתו, וכיום תומך בהשרה על ידי תזונה דלת ערכים תזונתיים, ומעודד מחקר של שיטות השרה חלופיות.
חלופות

בעקבות הביקורת, נכנסה לשימוש גם שיטה חלופית לתמרוץ השרה, בה לא מונעים מהתרנגולות מזון לחלוטין, אלא מאכילים אותן במזון דל בערכים תזונתיים המורכב בעיקרו מסיבים שאינם מתעכלים. שיטה זו הוכיחה את עצמה כיעילה במידה דומה להשרה על ידי מניעת מזון, ונחשבת אכזרית פחות כלפי התרנגולות.[דרוש מקור]
עם זאת, יתרונותיה הממשיים של שיטה זו הוטלו בספק לאור מחקרים המראים כי היא לא מביאה לשינוי משמעותי בשיעורי התמותה או בתסמינים של עקה.
נבחנו גם שיטות נוספות לתמרוץ השרה, כגון שימוש בהורמונים, בתרופות, או במינרלים, אך הן לא נכנסו לשימוש מסחרי נרחב.
חוקיות ההשרה בישראל ובעולם > בישראל

בישראל מקובל השימוש בתמרוץ השרה, ובעבר אף היה מחויב על ידי מועצת הלול. כך, בדיון שנערך בנושא בוועדת הכלכלה של הכנסת, טענו נציגי משרד החקלאות כי איסור על הרעבת תרנגולות יביא לעליה גבוהה מדי בעלויות הייצור.
ב-2007 יזם משרד החקלאות רפורמה בענף הלול, לפיה יורחב השימוש בכלובי סוללה המוניים במימון המדינה, ועמו השימוש בתמרוץ השרה. הרפורמה ספגה ביקורת על כך שלא נשקלו בגיבושה היבטים של צער בעל חיים. בתגובה לעתירת ארגוני זכויות בעלי חיים, העניק ביהמ"ש צו לפיו הרפורמה לא תצא לפועל לפני שמשרד החקלאות יתקין תקנות בדבר תנאי ההחזקה של מטילות, לפי חוק צער בעלי חיים. ניסיונות המשרד להעביר תקנות המעגנות בחוק כלובי סוללה והשרה כפויה נכשלו שוב ושוב בוועדת החינוך של הכנסת, בטענה שאינן עומדות בתקנים בינלאומיים.
ביולי 2012 הושגה פשרה בוועדת השרים לענייני חברה וכלכלה, לפיה הכלובים החדשים שייבנו יעמדו בסטנדרטים בינלאומיים מינימליים, והחל מ-2013, הליך ההשרה הכפויה יבוטל. עם זאת, בדצמבר 2012, סמוך למועד היישום, קבע צוות בין משרדי בראשות משרד החקלאות, כי הליך ההשרה הכפויה יימשך ארבע שנים נוספות.
ביוני 2022 חתם שר החקלאות עודד פורר על תקנות לחוק צער בעלי חיים האוסרות על הרעבת תרנגולות לשם השרה כפויה. האיסור צפוי להיכנס לתוקף ב-2024.
חוקיות ההשרה בישראל ובעולם > בעולם

חוקי הנציבות האירופית אוסרים על הרעבת בעלי־חיים בשימוש חקלאי או בהאכלתם בתזונה שאינה עונה על צורכיהם הבריאותיים. בהתאם לכך, תמרוץ השרה אינו חוקי באיחוד האירופי, והנציבות פועלת למניעת השימוש בתמרוץ השרה במקומות בהן היא עדיין מתקיימת. גם בקנדה השימוש בתמרוץ השרה אינו נפוץ, על אף שהוא מותר בחוק.
ראו גם

צער בעלי חיים
רווחת בעלי חיים
כלוב סוללה
הערות שוליים

↑  Mazzuco, H; Hester, P.Y. 2005. The effect of an induced molt and a second cycle of lay on skeletal integrity of White Leghorns.
↑  Holt, P.S. 1993. Effect of Induced Molting on the Susceptibility of White Leghorn Hens to a Salmonella enteritidis Infection.
↑  McDonald's USA Laying Hens Guidelines.
↑  American Vetreninary Medical Association, Animal Welfare Policy Statement – Induced Molting of Layer Chickens.
↑  Biggs, P.E.; Douglas, M.E.; Koelkebeck, K.W.; 2003. Evaluation of nonfeed removal methods for molting programs .
↑  Biggs, P.E.; Persia, M.E.; Koelkebeck, K.W.; Parsons, C.M. 2004. Further evaluation of nonfeed removal programs for molting programs.
↑  Bell, D.D.; Kuney, D.R. 2004. Farm evaluation of alternative molting procedures.
↑  פרוטוקול מס' 280 מישיבת ועדת הכלכלה, יום שני, י"ד באייר התשס"א (7 במאי 2001).
↑  פרק 18 בדו"ח ועדת הבדיקה לבחינת התנהלות השירותים הווטרינריים ברשות השופט בדימוס ורדי זילר.
↑  "שרי הממשלה החליטו: תיאסר הרעבת תרנגולות", nrg, באתר nrg.
↑  עדי דברת-מזריץ, יצרני הביצים ניצחו: הרעבת התרנגולות תימשך ארבע שנים נוספות, באתר TheMarker‏, 17 בדצמבר 2012
↑  "ניצחון היסטורי לבעלי החיים": תקנות לאיסור לולי כלובים אושרו בכנסת, באתר ‏מאקו‏, 20 ביוני 2022
↑  Official journal of the European communities, Council directive 98/58/EC.
טרי ונבלס

טרי ונבלס (שמו המלא: טרנס פרדריק ונבלס, באנגלית: Terence Frederick 'Terry' Venables;‏ 6 בינואר 1943 – 23 בנובמבר 2023) היה כדורגלן ומאמן כדורגל אנגלי, ששימש בתפקידו האחרון כיועץ טכני במועדון החובבים האנגלי, אף. סי. וומבלי. כשחקן, שיחק במדי הקבוצות צ'לסי, טוטנהאם הוטספר וקווינס פארק ריינג'רס ופעמיים במדי נבחרת אנגליה. כמאמן, אימן את נבחרת אנגליה ונבחרת אוסטרליה, וכן מספר קבוצות אנגליות וברצלונה.
קריירה כשחקן

ב-1957 הצטרף ונבלס לצ'לסי. ב-1960 עלה לקבוצת הבוגרים. ונבלס הפך לשחקן מרכזי בקבוצה ואף מונה לקפטן שלה. הוא עזר לקבוצה להתחרות על מספר תארים בשנות ה-60 של המאה ה-20. עם הקבוצה זכה בגביע הפוטבול ליג ב-1965. ב-1966, לאחר שבירת עוצר שהוטל על שחקני הקבוצה לפני המשחק, הודח ונבלס מצ'לסי והועבר לטוטנהאם הוטספר תמורת 80,000 פאונד. בסך הכול, ערך 202 הופעות במדי צ'לסי והבקיע 26 שערים.
עם טוטנהאם זכה בגביע ה-FA ב-1967 לאחר ניצחון בגמר על קבוצתו הוקדמת. בסך הכול שיחק ב-115 משחקים והבקיע 19 שערים. ב-1969 עבר לקווינס פארק ריינג'רס תמורת 70,000 פאונד. במדיה הופיע 179 פעמים והבקיע 19 שערים עד מעברו ב-1974 לקריסטל פאלאס תמורת סכום דומה. במדיה ערך 14 הופעות בלבד לפני מינויו למאמנה ב-1976.
בנבחרת אנגליה שיחק בשני משחקים.
קריירה כמאמן

את קריסטל פאלאס, קבוצתו הראשונה כמאמן, לקח מהליגה השלישית עד לראשונה תוך שלוש שנים. בתום עונת 1979/80, לאחר שסיים עם קבוצתו במרכז הטבלה, עבר לקווינס פארק ריינג'רס שהיו בליגה השנייה. גם אותם הוביל לליגה הראשונה, ויתר על כן גם לגמר גביע ה-FA ב-1982, בעוד הקבוצה הייתה בליגה השנייה. ב-1984 הצטרף לברצלונה, בתום עונה מוצלחת בריינג'רס.
בברצלונה יישם ונבלס מערך 4-4-2, שהיה נפוץ באנגליה. המערך ניצל את יכולותיהם של שחקני הגנה כמיגלי ושל קשרים כברנד שוסטר. במשך שלוש עונותיו בברצלונה, זכה ונבלס עם ברצלונה בליגה ובגביע הליגה אך הפסיד עמה בגמר גביע אירופה לאלופות 1986. ב-1987 פוטר מהקבוצה.
חודשיים לאחר פיטוריו חזר לאנגליה, לקבוצתו בעבר טוטנהאם הוטספר. הצלחתו בטונהאם הייתה מעורבת: הקבוצה סיימה במרכז הטבלה ברוב עונותיה תחתיו וזכתה בגביע ה-FA ב-1991. ב-1991 הפך למנהל הבכיר של הקבוצה, אך ב-1993 פוטר מהתפקיד.
ב-1993 הייתה נבחרת אנגליה בנקודת שפל, לאחר כישלונה להעפיל למונדיאל 1994. ונבלס הפך למועמד בכיר לאימון הנבחרת בזכות הכריזמה והנוכחות שלו לצד המגרש. הוא מונה לתפקיד בינואר 1994. משום שאנגליה הייתה המארחת של יורו 1996 היא לא נאלצה להשתתף במוקדמות לו. בטורניר עצמו ניצחה אנגליה שלושה מחמשת משחקיה. נקודת השיא שלה הייתה ניצחון 4-1 על נבחרת הולנד, אך היא הודחה בחצי הגמר.
ב-1997 מונה ונבלס להיות מאמן נבחרת אוסטרליה. בגביע הקונפדרציות 1997 הוביל את הנבחרת לגמר, בו הפסידה לנבחרת ברזיל. ונבלס פוטר בעקבות כישלון הנבחרת להעפיל למונדיאל 1998 בצמד משחקים מול נבחרת איראן.
ב-1998 חזר לאמן את קריסטל פאלאס, אך חרף הציפיות הרבות להצלחה עזב כחלוף שנה. רק בדצמבר 2000 חזר לאימון. הוא מונה להיות מאמנה של מידלסברו בתקווה למנוע את ירידת הקבוצה לליגת המשנה. ונבלס הצליח בתפקידו, אך עזב בסיום העונה. כשנה אחר כך הצטרף ללידס יונייטד. הקבוצה באותה תקופה הייתה בהתמוטטות עקב בעיות כלכליות. הקפטן ריו פרדיננד הועבר מהקבוצה כשבועיים לאחר מינויו של ונבלס. תוך מספר חודשים היא הודחה הן מגביע אופ"א והן מגביע הליגה. בינואר נמכרו כרטיסיהם של שחקני מפתח נוספים של הקבוצה מפאת המצב הכלכלי של המועדון, מבלי להודיע לוונבלס על התכנון. בעוד הקבוצה ממשיכה להיכשל בליגה ונועדה לרדת לליגת המשנה, פוטר ונבלס מאימונה.
בסוף 2005 מונה לעוזר מאמנו של סטיב מקלארן באימון נבחרת אנגליה, אך כשזו נכשלה להעפיל ליורו 2008 פוטר הצמד מתפקידיהם.
קריירה כיועץ טכני

בשנת 2012, כחלק מפרויקט שכל שלביו יתועדו במסגרת סדרה דוקומנטרית, הסכים ונבלס לשמש כיועץ טכני למועדון החובבים האנגלי, אף. סי. וומבלי.
תארים > כשחקן > צ'לסי

גביע הפוטבול ליג: 1964/1965
תארים > כשחקן > טוטנהאם הוטספר

גביע ה-FA:‏ 1966/1967
מגן הקהילה: 1967
תארים > כמאמן > ברצלונה

אליפות ספרד: 1984/1985
גביע הליגה הספרדית: 1986
תארים > כמאמן > טוטנהאם הוטספר

גביע ה-FA:‏ 1990/1991
מגן הקהילה: 1991
תארים > אישיים

פרס דון בלון: 1985
היכל התהילה של הכדורגל האנגלי: 1997
מאמן החודש בפרמייר ליג: ינואר 2001
הערות שוליים

↑  הארץ , שירות "", סטיב מקלארן פוטר מאימון נבחרת אנגליה, באתר הארץ, 21 בנובמבר 2007
↑  "קלאודיו קאניג'ה חוזר למגרשים", מאתר nrg, מיום 24 ביוני 2012, באתר nrg
| נבחרת אנגליה – יורו 1996 |
| --- | --- | --- |
|  1 סימן •  2 ג. נוויל •  3 פירס •  4 אינס •  5 אדמס •  6 סאות'גייט •  7 פלאט •  8 גאסקוין •  9 שירר •  10 שרינגהאם •   11 אנדרטון •  12 האווי • 13 פלאוורס •  14 בארמבי • 15 רדנאפ • 16 קמפבל • 17 מקמנמן • 18 פרדיננד • 19 פ. נוויל • 20 סטון • 21 פאולר • 22 ווקר • מאמן: ונבלס |  1 סימן •  2 ג. נוויל •  3 פירס •  4 אינס •  5 אדמס •  6 סאות'גייט •  7 פלאט •  8 גאסקוין •  9 שירר •  10 שרינגהאם •   11 אנדרטון •  12 האווי • 13 פלאוורס •  14 בארמבי • 15 רדנאפ • 16 קמפבל • 17 מקמנמן • 18 פרדיננד • 19 פ. נוויל • 20 סטון • 21 פאולר • 22 ווקר • מאמן: ונבלס | אנגליה |
| --- | --- |
בקרת זהויות :  PLWABN: 9810655311505606  BIBSYS: 90265235  BNE: XX996627  CANTIC: a11074413  CiNii: DA10760598  GND: 131126518X  ISNI: 0000 0000 7973 658X  LCCN: n96100774  NTA: 155927914  VIAF: 38163752   WorldCat (עם VIAF): 38163752
איש הקש

ערך זה עוסק בסרט קולנוע סקוטי משנת 1973. אם התכוונתם לסרט מתח אמריקאי משנת 2006, ראו .
| --- | --- |

 מבוסס על:  Ritual 
 בימוי:  רובין הארדי 
 הופק בידי:  Peter Snell 
 תסריט:  אנתוני שאפר 
 שחקנים ראשיים:  אדוארד וודוורד כריסטופר לי דיאן סילנטו אינגריד פיט בריט אקלנד
 מדבבים:  אנני רוס (Willow MacGregor) Rachel Verney (Willow MacGregor) 
 מוזיקה:  פול ג'ובאני 
 צילום:  הארי וקסמן 
 מדינה:  הממלכה המאוחדת 
 חברת הפקה:  British Lion Films 
 חברה מפיצה:  סרטי בריטיש ליונס (1973) אופטימום ריליסינג (2007) האחים וורנר
 שיטת הפצה:  וידאו על פי דרישה 
 הקרנת בכורה:  דצמבר 1973
 משך הקרנה:  88 דקות בקולנוע 100 דקות בגרסת הבמאי
 שפת הסרט:  אנגלית 
 סוגה:  סרט אימה, סרט דיסטופי, סרט מבוסס יצירה ספרותית, סרט דרמה, סרט בלשי, סרט פשע 
 דף הסרט ב־IMDb
 
כריסטופר לי כלורד סאמראייל
איש הקש (באנגלית: The Wicker Man) הוא סרט פולחן סקוטי מ-1973 שצולם בסקוטלנד ומשלב את סוגות המתח, האימה האקזיסטנציאליסטית והסרט המוזיקלי. הסרט בוים על ידי רובין הארדי.